Michal Kopecký

Príťažlivosť

Ako priťahovať ženy úplne prirodzene tým, kto si, bez miliónov na účte, bavoráka v garáži, tehličiek na bruchu či výzoru Taliana

Ukážka z elektronickej knihy

Michal Kopecký

PRÍŤAŽLIVOSŤ - 2. vydanie

Text copyright © 2017 Michal Kopecký

Publishing copyright © 2017 Magnet na ženy s.r.o.

Grafická úprava a ilustrácie: Kenneth Star

Jazyková a textová úprava: Evka Kopecká

Všetky práva vyhradené.

ISBN 978-80-972296-0-3

APLIKOVANÍM INFORMÁCIÍ A RÁD Z TEJTO KNIHY DOSIAHNEŠ ZLEPŠENIE V DESIATICH SMEROCH:

1. Budeš oveľa šťastnejší a spokojnejší so sebou samým a so životom celkovo.

2. Začneš sa cítiť uvoľnene a sebavedomo aj pri krásnych a atraktívnych ženách.

3. Zvýši sa tvoje sebavedomie a sebahodnota.

4. Budeš pre ženy oveľa zaujímavejší, atraktívnejší, začnú na teba myslieť a premýšľať nad tebou.

5. Začneš priťahovať lepšie a hodnotnejšie ženy.

6. Prestaneš riešiť odmietnutia a začneš si ich užívať.

7. Ty sa staneš tým, ktorý si bude vyberať, s ktorou ženou chce tráviť čas.

8. Budeš viac naplnený tým, kto skutočne si, bez rôznych masiek, hier či manipulačných techník.

9. Budeš si užívať viac sexu ako kedykoľvek predtým.

10. A začneš byť pre ženy vhodný aj ako partner do vzťahu.
Všetky tieto (a ďalšie) zlepšenia dosiahli už tisíce chlapov,

ktorí navštevovali môj blog akozbalit.sk alebo absolvovali

niektorý z mojich prémiových programov.

Už si čakal dosť! Teraz je rad na tebe…

POĎAKOVANIE

Túto knihu a zároveň moje veľké poďakovanie za všetko, čo pre mňa robí a čím pre mňa je, venujem manželke, Evke.  Bola mojou najväčšou výzvou a o vzťahoch ma toho naučila najviac.

PREDSLOV K DRUHÉMU VYDANIU

Už je to niečo vyše roka, čo prvýkrát uzrela svetlo sveta táto kniha. Odvtedy sa dostala do rúk tisícov mužov, ktorí chcú na sebe pracovať a zažívať so ženami lepšie výsledky, a pravdaže aj zvedavým ženám. To preto, aby boli stále o krok pred nami. No na ich prekvapenie si mnohé z mojich konceptov budovania osobnej príťažlivosti odniesli aj ony.

S nadšením a radosťou som čítal každú jednu pozitívnu reakciu ku knihe, kedy si chlapi rady z nej nielen prečítali, ale vzali si ich aj k srdcu, aplikovali ich u seba do praxe, stali sa o niečo schopnejšími a príťažlivejšími a prinášali tak ženám lepšie zážitky. Pretože presne o tom to je.

Mojím cieľom je, aby si ženy konečne prišli na svoje. Aby nestretávali neustále len tých premotivovaných mačov, ktorí sa ich snažia všemožne ohurovať a zbaliť na lacné finty. A taktiež, aby sa im nepchali neustále chlapi do zadku, nestavali ich na piedestál a pomyselne ich neuctievali. Úprimne, ony na ňom nechcú stáť. Chcú byť rovnocenné nám chlapom. Nie nadradené či podradené. Ale rovnocenné partnerky, ktoré s nami spoločne kráčajú životom.

Preto verím, že vďaka tejto knihe bude chodiť po svete viac sebavedomých chlapov, ktorí si začnú uvedomovať svoju hodnotu a budú k ženám pristupovať s úctou, rešpektom a ako k rovnocenným ľudským bytostiam, ktorých pozornosť si netreba kupovať drahými vecami, ospevovať ich krásu neoriginálnymi komplimentmi či robiť všetko tak, ako si ony predstavujú.

O mnohé z týchto ich príbehov sa s tebou budem deliť v rámci obsahu v každej jednej kapitole tejto knihy, aby boli pre teba výsledky druhých inšpiráciou a motivovali ťa. Že sa to dá! A dokážeš to aj ty! Teraz je rad na tebe. Som zvedavý na tvoju zmenu a tvoj nový príbeh.

AKO SI ODNESIEŠ Z TEJTO KNIHY MAXIMUM

Čítanie kníh som nenávidel. Počas mojej mladosti na strednej škole som prečítal maximálne pár diel z povinnej literatúry a Harryho Pottera. Aj to len dve časti. No na vysokej som mal to šťastie, že sa mi do rúk úplnou náhodou dostala jedna kniha. Môj najlepší kamarát sa už po ceste na intrák v autobuse rozplýval nad tým, že to je tá najlepšia kniha, akú kedy čítal. A to bol len na druhej kapitole.

Nuž a taký odporca kníh, akým som bol vtedy ja (radšej som hrával hry), som zo zvedavosti tiež siahol po tejto knihe. Teda po tej jeho knihe, keď zaspal. Otvoril som ju a začal som čítať prvé strany. Narazil som na zvláštnu kapitolu s názvom “Deväť pokynov, ako získať z tejto knihy čo najviac”. Celkom mi tie veci dávali zmysel a následne som sa pustil do obsahu. Bola takmer polnoc a ja som mal ráno vstávať na prednášky. Tak som sa do knihy zažral, že som sa od nej nevedel odlepiť.

Prvú kapitolu som prešiel spôsobom, aký mi bol v úvode odporúčaný a zatvoril som ju. Wau! To bolo niečo. V tom momente som išiel na internet a hneď som si objednal vlastný výtlačok. Vtedy som ešte netušil, ako táto kniha ovplyvní celý môj nasledujúci život a aj túto knihu, ktorú máš momentálne v rukách.

Kniha, ktorú spomínam, sa volá Ako si získavať priateľov a pôsobiť na ľudí od Dale Carnegieho. Nie je náhoda, že o nej teraz píšem, hoci som odvtedy prečítal desiatky iných. Dala mi najviac zo všetkých kníh, seminárov či kurzov, ktoré som kedy absolvoval. Prečo?

Dostal som návod, AKO mám tým množstvom obsahu prechádzať, aby som si odniesol maximum z hodnoty, ktorú som mal v tom momente v rukách. A nie iba klasických päť či desať percent, ktoré by mi po prečítaní prirodzene zostali v pamäti. Nehovoriac o všetkých tých nasledujúcich rokoch, kedy by to zo mňa vyfučalo už úplne. Presne tak isto ako veci zo školy. Pamätáš si ešte niečo zo školského učiva? Ja akurát Mor ho! od Sama Chalupku.

Čítal som ju iným spôsobom a doteraz som takýto návod nevidel v žiadnej inej knihe či v kurze. Dôležité nie je to, čo je napísané v mojej knihe, ale to, čo si z nej odnesieš TY a čo zavedieš do svojho života. Iba tak môžeš zmeniť svoj život. Samotné informácie sú totiž bezcenné. A bola by škoda neodniesť si z tejto princípmi a metódami nabúchanej knihy čo najviac, nemám pravdu?

CARNEGIEHO METÓDA V PIATICH KROKOCH

Chcem sa postarať o to, aby si z týchto rád vyťažil čo najviac. Nie 5 či 10 %. Ale rovno 20, 30 či 50 %. Nie som tak naivný, aby som si myslel, že využiješ všetko. Som si však natoľko istý, že postup, ktorý ti teraz dám, ti pomôže dosiahnuť 3, 5 či 10 krát vyššie výsledky v porovnaní s tým, aké by si dosiahol bez neho.

Už si nedočkavý, však? Carnegieho metóda je hneď prvým krokom všetkých mojich prémiových programov pre chlapov. Poviem ti prečo. Vďaka nej chlapi dosahujú výsledky oveľa rýchlejšie a pravdepodobnejšie. Túto metódu môžeš využiť aj pri čítaní iných kníh či čohokoľvek, čo sa budeš chcieť naučiť. Zostane ti to tak lepšie v pamäti.

PÄŤ KROKOV PRE VYŽMÝKANIE MAXIMA Z TEJTO KNIHY:

1. Prečítaj si kapitolu a zisti, o čom zhruba je, aby si mal prehľad a nadhľad.

2. Vezmi do ruky ceruzku alebo pero a znovu si prečítaj danú kapitolu, no tentoraz pomalšie a pozornejšie. Pri čítaní sa zastavuj a ihneď sa zamýšľaj nad tým, ako môžeš dané informácie využiť pre seba. Pouvažuj, kde si doteraz ty robil chyby. Zároveň si podčiarkuj dôležité myšlienky či vety.

3. Po prečítaní kapitoly knihu zavri a okamžite začni rady z nej aplikovať do svojho života. Pomôžu ti k tomu aj cvičenia na konci každej kapitoly.

4. Ďalší deň prejdi na nasledujúcu kapitolu, ale najprv si zrekapituluj svoje poznámky a podčiarknuté veci zo všetkých predchádzajúcich kapitol.

5. Opakuj postup od kroku 1 a prečítaj si novú kapitolu.

Dáva ti to zmysel? Týmto spôsobom prejdeš celú knihu. Najprv ti jej čítanie bude zaberať len chvíľku času a to je v poriadku. No čím ďalej a ďalej budeš v knihe postupovať, tým si budeš predchádzajúce veci viac a viac opakovať. Týmto spôsobom všetky tie “staršie” informácie nielenže nezabudneš, ale budeš ich mať dokonca lepšie vryté do pamäti a osvojíš si ich oveľa ľahšie.

V momente, keď sa dostaneš na koniec knihy, budeš cítiť vo svojom živote zmenu. Je to jednoduché, no zároveň veľmi účinné. Všetky knihy a kurzy, ktoré som prechádzal spomínaným Carnegieho spôsobom, mi výrazne ovplyvnili život a veľa z toho, čo som sa naučil, som zaviedol do praxe. Koniec koncov, o to ide, no nie? Ostatné knihy zapadli prachom na mojej poličke…

Teraz, keď si vyzbrojený tajnou Carnegieho zbraňou, môžeme sa do toho spoločne pustiť.

Úvod

-

„Ak máte nudný, nešťastný život, pretože ste počúvali matku, otca, učiteľa, kňaza alebo nejakého chlapíka v televízii, ktorí vám hovorili, ako máte žiť, potom si to zaslúžite.”

Frank Zappa

Podstatnú časť svojho života som bol SÁM. Bez bozku, bez sexu a bez vzťahu. Bolo pre mňa náročné nájsť si nejakú ženu, pretože som nevedel AKO. My ľudia nie sme prispôsobení na to, aby sme boli sami. Potrebujeme mať niekoho po svojom boku a zdieľať s ním spoločné chvíle. Muži aj ženy. Myslel som si, že som asi jediný na svete s týmito problémami, no časom som prišiel na to, že je nás viac. Oveľa, oveľa viac. No a dnes? Čo som zistil? Je čoraz ťažšie niekoho si nájsť. Pravdupovediac, ani sa tomu nečudujem. Sme totiž zmätení. Naše mamy nám hovoria, že musíme byť milí, pozorní a kupovať ženám darčeky. V mužských a ženských magazínoch do nás tlačia, že podľa výskumov chlapi pozerajú ženám hlavne do očí.

Do toho nám kamarátky na kávičke či kamaráti pri pive radia, že by sme sa jej po rande nemali tri dni ozývať, alebo naopak, mali by sme za ňou ísť a povedať jej konečne, čo k nej cítime. Na internete zas nájdeš množstvo baličov, ktorí oslovujú a balia ženy po uliciach na rôzne hlášky a pýtajú si od nich čísla. A vo filmoch? V tých sa takmer vždy dozvieš, že najkrajšie dievča na škole sa rozíde so zlým chlapcom (kapitánom futbalového mužstva), len aby v ďalšej scéne mohla zamilovaná skončiť v náručí široko ďaleko najväčšieho lúzra, pretože jej vyznal city a spravil pre ňu niečo, čo nikto iný neurobil. Tebe to všetko pritom dáva nádej. Nie si z toho tak trochu zmagorený? Úprimne priznávam, ja som bol. Nevyznal som sa v tom. Nevedel som, čomu mám veriť a popravde, nič z toho mi nefungovalo, pretože sa zo mňa snažili spraviť niečo, čím som nebol.

A V TOM SA SVET ZMENIL

Toto všetko spôsobilo, že z nás chlapov sa stali bábovky. Teda, aspoň z väčšiny. Je to smutné, ale je to tak. Hlavne pre ženy je čoraz ťažšie nájsť chlapa, ktorý by sa im nepchal v kuse do zadku a ony by si s ním nerobili, čo sa im zachce. Chlapi prestali byť CHLAPMI. Už to nie sú muži, ktorí dokážu všetko opraviť, sebavedome sa postaviť na obranu ženy, dominantne ju pozvať von a nebáť sa pobozkať ju. Muži už nedokážu nájsť svoj zmysel, poslanie a ísť si za ním.

Ženy sa mi neustále sťažujú, že dnes je nedostatok schopných a “normálnych” chlapov, nech to už znamená čokoľvek. Deň čo deň. Čo ženám zostáva? „Života“ sa museli chopiť ony. Množstvo žien sa stalo silnými a samostatnými. Dokážu sa o seba postarať samé, chlapov už nepotrebujú a chlapi teraz nariekajú, že im nemajú čo ponúknuť a boja sa ich. Nepripadá ti to tak trochu ako začarovaný kruh?

Mimochodom, už som spomínal, ako do toho celého vstúpil internet a mobily? Veď choď niekam do kaviarne či stoj na zastávke. Každý refreshuje svoju nástenku na Facebooku, odpisuje cez Whatsapp a kontroluje, čo sa za posledných tridsať sekúnd stalo. Muži aj ženy prestali medzi sebou naživo komunikovať a to spôsobilo, že chlapi sa boja ženy už aj osloviť. Nevedia, čo im majú povedať a ako ich vôbec odtrhnúť od ich mobilov. Klesá im sebavedomie a nájsť si nejakú ženu je pre nich ešte ťažšie. Celé je to postavené na hlavu.

NEVYMRIEME!

Neboj sa. Síce všetko smeruje k tomu, že o pár generácií, pravdepodobne, týmto tempom vymrieme, no stále je tu nádej. Nádej aj pre teba. Sme predsa CHLAPI! Ono to je niekde v nás, len to musíme znovu objaviť. To, že momentálne nie si pre ženy príťažlivým a si pre ne väčšinou iba kamarát, neznamená, že je to tvoj osud alebo že si sa s tým už narodil a nič sa s tým už nedá robiť. Dá sa to totiž naučiť.

Prezradím ti tajomstvo, chceš? Ani chlapi, ktorým to so ženami ide prirodzene dobre, sú sebavedomí a charizmatickí, sa s tým nenarodili. Zabudni. Je to jeden z najväčších mýtov, ktorý si ľudia obľúbili a vety typu “on sa s tým už musel narodiť” či “to je dar od Boha” sú omyl. Je to len vplyv prostredia a výchovy. Niekto by mohol povedať: „Ale ja sa nechcem hrať na niekoho iného.” Áno, to chápem, tiež som s tým zo začiatku bojoval.

V rodine som nemal vzor chlapa, ktorý by som mohol nasledovať. Moja mama ma kŕmila tradičnými rečami, ktoré zo mňa spravili dobrého a poslušného chlapca. Odmalička ma ženy brali iba ako ich kamaráta a bútľavú vŕbu. Vďaka tomu som bol až po vysokú školu sám a babu som poriadne nemal. Myslel som si, že nie som dosť dobrý a jednoducho asi nemám na ženy šťastie.

Dokázal som to však zmeniť. Zamakal som na sebe a pochopil som, čo robí chlapa mužným, príťažlivým a schopným, čo to znamená byť magnetom pre ženy. Ženy si ma začali všímať a chceli so mnou riešiť aj “niečo viac”. Zvýšil som svoje sebavedomie a ľudia mi začali hovoriť, že mám charizmu. Ale ani jedna z týchto vecí vo mne pôvodne nebola. Alebo predsa?

POCHOPIL SOM, ŽE VŠETKO SA DÁ NAUČIŤ

Áno, aj ty môžeš byť takým chlapom. Chlapom, ktorý sa nemusí pchať ženám do zadku, aby si ho všimli. Chlapom, ktorý ich priťahuje prirodzene tým, aký je a nemusí sa hrať na niekoho iného. Chlapom, o ktorého majú záujem aj tie krajšie a zaujímavejšie ženy, po ktorých ostatní len slintajú.

Môžeš mať vyššie sebavedomie a baviť sa s ľahkosťou aj s tými najkrajšími ženami. Môžeš pre ne vyžarovať niečo, čo ony nazývajú “iskra”, “chémia” či “charizma”. Zvládol som to ja, zvládli to aj tisíce ďalších chalanov, ktorí začali aplikovať rady, o ktoré sa s tebou podelím v tejto knihe a zvládneš to aj ty.

ŠTYRI STUPNE SPÔSOBILOSTI

Som toho názoru, že čokoľvek sa dá naučiť, pokiaľ nasleduješ systém a vieš AKO. Stačí ti sledovať tých, ktorí sú tam, kde chceš byť aj ty a robiť to, čo robia oni. Nevymýšľaj koleso odznova.

Existujú štyri stupne spôsobilosti, ktorými prechádzame, keď sa chceme naučiť niečo nové. Nenarodil si sa predsa s tým, že vieš chodiť, rozprávať alebo bicyklovať, aj to sú zručnosti, ktoré sme sa naučili. Len to bolo už tak dávno, že sme na to zabudli.

1. Nevedomá nespôsobilosť - to je stav úplne na začiatku, keď ani nevieš, že niečo nevieš. Napríklad, keď si bol veľmi malý, neuvedomoval si si, že sú nejaké autá, ktoré niekto šoféruje. Tvoje vnímanie bolo ešte veľmi obmedzené.

2. Vedomá nespôsobilosť - neskôr si začínaš uvedomovať, že niečo nevieš. Vieš, že je to možné, ale zatiaľ to neovládaš. Napríklad, ako rastieš, tak zisťuješ, že ľudia šoférujú autá. Videl si jazdiť otca, mamu, iných ľudí, ale ty to zatiaľ nedokážeš. Nenarodil si sa predsa s tým, že vieš šoférovať auto.

3. Vedomá spôsobilosť - začínaš sa novú zručnosť učiť, ale ešte musíš nad tým priveľmi rozmýšľať. Povedzme, že aj ty sa chceš naučiť šoférovať. Ideš do autoškoly a inštruktor ťa vo všetkom sprevádza. Učíš sa preraďovať, púšťať spojku a pridávať plyn, používať smerovky, pozeráš každú chvíľu do zrkadla a kontroluješ značky. Všetko robíš vedome a sústredene. Si strojený.

4. Nevedomá spôsobilosť - to je finálny stav, keď dokonale a automaticky ovládaš novú zručnosť. Ide ti to takpovediac od ruky. Už nad tým ani nerozmýšľaš a robíš to úplne prirodzene. Občas sa pri šoférovaní pristihnem v momentoch, že som prešiel aj desať kilometrov a počas jazdy som myslel na niečo úplne iné. Teda nie, že by to bolo extra zodpovedné a bezpečné, veď vieš, čo tým mám na mysli.

Rovnako je to aj s učením sa čohokoľvek iného. Športu, plávania, varenia, čítania… Ale aj sebavedomia, komunikácie, charizmy, hodnoty či príťažlivosti. Všetko sú to len zručnosti. Spoločnosť akosi dospela k názoru, že “baliť baby je tabu a to by si už mal vedieť”. Áno? A odkiaľ? Stretol si sa niekedy aj ty s týmto názorom? Ja pravidelne. V počiatkoch ma to aj odrádzalo, pretože som robil niečo “divné” a spoločnosťou neakceptovateľné. Kým som nepochopil, ako veľmi sa všetci mýlia.

O ČOM TÁTO KNIHA JE (A O ČOM NIE JE)

Táto kniha je výsledkom množstva nezdarov, neúspechov a pokusov, ktoré som podstúpil na ceste k príťažlivosti. Vďaka nim som pochopil, čo NEMÁM robiť a čo NEFUNGUJE. Nebolo to len pri jednej žene, ale pri stovkách, s ktorými som za tie roky prišiel do kontaktu. Na väčšinu z princípov, metód a konceptov, o ktoré sa s tebou v tejto knihe podelím, som prichádzal sám. Odmietlo ma množstvo žien a pri ďalších som to pokazil zas ja. Bola to pre mňa tá najlepšia škola.

Je tu pár dôležitých vecí, na ktoré ťa chcem upozorniť ešte pred tým, ako budeš čítať ďalej.

Toto NIE je kniha o balení žien - aj keď princípy a metódy z nej ti pomôžu zbaliť VIAC žien ako ktorákoľvek technika či trik, ktorý si doteraz poznal a skúšal.

Toto NIE je kniha o dostávaní žien do postele - aj keď si vďaka spomenutým princípom a metódam bude chcieť s tebou užiť viac žien, ako si si doteraz vedel predstaviť.

Ak sa momentálne trápiš s tým, že ženy, ktoré sa ti páčia a chcel by si ich, no ony ťa nechcú, nezaujímaš ich, ak nechceš byť sám a túžiš priniesť do svojho života viac žien, užívať si s nimi sex alebo mať naplnený a dlhodobý vzťah s jednou ženou, táto kniha ti doslova môže zmeniť život.

Popri čítaní tejto knihy a aplikovaní mojich rád do svojho života zistíš, že to nie je len o ženách, ale je to i o TEBE. Začnú sa zlepšovať aj všetky ostatné oblasti tvojho života, nielen tie týkajúce sa žien. Budeš oveľa spokojnejší a šťastnejší, ľudia k tebe budú pristupovať s väčším rešpektom a úctou. Princípy, ktoré v knihe zdieľam, sú aplikovateľné aj na biznis či obchod a stretol som sa aj s chlapmi, ktorí na základe nich získali od šéfa vyšší plat.

ČO ŤA ČAKÁ?

Aj ty si už tak nedočkavý ako ja? Je toho toľko, o čo sa chcem s tebou podeliť. Najradšej by som ti porozprával o všetkom, čo učím chlapov v mojich prémiových kurzoch Magnet na ženy, Majster Reči, Kamarát Taky Rád či Online Hra alebo v mojej Akadémii schopného chlapa. No nie všetko by sa zmestilo do tejto knihy. Popravde, na každý z mojich programov by som dokázal napísať zvlášť knihu a je pravdepodobné, že sa ti časom dostane do rúk. Vybral som pre teba to najpodstatnejšie z mojich prémiových programov, za ktoré chlapi platia stovky eur a do tejto knihy som ti zabalil všetko, čo ti pomôže vybudovať tvoju príťažlivosť.

Postupne sa v jednotlivých kapitolách pozrieme na to, čo robí z chlapov mužov príťažlivých pre ženy. V prvej kapitole ti predstavím nový svet, do ktorého sa každý deň zobúdzaš, ako ženy rozmýšľajú a aký prístup by si k nim mal zvoliť, aby si si u nich neodpálil šance hneď na začiatku. Popritom všetkom sa trochu bližšie spoznáme a v ďalších kapitolách ti vždy porozprávam kúsok z môjho príbehu, v ktorom sa, myslím, nájdeš veľmi často aj ty sám. Ty a ja totiž nie sme až tak odlišní. Väčšinou to budú veci, ktoré mi nevyšli a to, ako som sa z nich poučil. To preto, aby si tie chyby neopakoval zbytočne aj ty. Myslím, že ti to dá oveľa viac, ako keby som ti len sucho povedal, že zbalil som tú a vyspal som sa s tamtou. Dvíhať ego si nepotrebujem, chcem ťa naučiť, čo dnes na ženy platí.

Od tretej kapitoly ti predstavím systém priťahovania žien v piatich častiach, vďaka ktorému uvidíš celé “balenie žien” (Bože, ako ja nemám rád to spojenie, ale keď to už akosi zľudovelo) a vzťahy v úplne novom svetle. Už nikdy nebudeš pristupovať k ženám rovnako ako predtým. Odhalím ti tie najväčšie pecky, ktoré boli doteraz prístupné len pre mojich platiacich klientov.

Počas čítania knihy narazíš na množstvo jednoduchých obrázkov. Možno ti nebudú dávať ihneď zmysel. Keď sa však pustíš do čítania danej kapitoly, pochopíš ich. Sľubujem. Dôvod, prečo sú tie obrázky také jednoduché? Chcem, aby si si ihneď pri pohľade na ne vybavil koncept, o ktorom hovorím. Kedykoľvek sa budeš chcieť ku knihe vrátiť, stačí ti pozrieť na obrázok a okamžite sa ti vybaví, čo máš robiť. A pri mnohých z nich sa aj zabavíš…

Ku knihe som pre teba pripravil členskú zónu s rozširujúcimi materiálmi, videami či konverzáciami, ku ktorým môžeš získať okamžitý prístup zdarma na www.knihapritazlivost.sk/bonusy.

KAPITOLA PRVÁ

NOVÝ PRÍSTUP

-

„Tajomstvo úspechu neexistuje. Je to výsledok

prípravy, tvrdej práce a poučenia sa z chýb.”

Collin Powell

Bol jeden z letných víkendových dní a ja som sedel s mojou kamarátkou Niki na kofole. Už tradične sme rozoberali jej chlapov, moje ženy a vzťahy celkovo. Niki bola jednou z tých kamarátok, ktoré mi hovorili všetko. Aj pre ňu som bol len bútľavou vŕbou a pokladala ma za „neškodného”. Tým myslím chlapa, s ktorým neplánovala riešiť nič viac ako kamarátstvo. Zoznámil som sa s ňou v období, kedy som bol dobrý chlapec a ženy ma brali len ako skvelého kamoša.

Sedeli sme na terase a Niki spustila: „Bože, ten Andrej, to je taký debil…” A už to išlo. Ďalší chlap, s ktorým sa spoznala, chvíľku sa s ním stretávala a nikam to neviedlo. Nechcel sa viazať, len sa spolu občas vyspali. Nasledujúci deň sa už neozval, alebo jej párkrát nezdvihol telefón. Keď však mal náladu, začal ju bombardovať správami a telefonátmi. „Keď chce sex, vtedy som mu dobrá, ale takto to nefunguje,” povzdychla si.

„Miško, to už fakt nie je žiaden normálny chlap? Taký, ktorý by ma nechcel len do postele a nebol by zo mňa hneď hotový. Mne by už nevadilo byť aj s niekým po rozchode, ale tu už nie je nikto schopný. Čo mám robiť? Som divná? Nechcem byť s chlapom len preto, aby som niekoho mala. To radšej budem sama,” pokračovala Niki. Videl som v nej stovky žien, o ktorých som vedel, že prechádzajú niečím podobným.

Nebola to len Niki. Bola to aj Simona, Julka, Mirka… Všetky moje najlepšie kamarátky, s ktorými som trávil možno až príliš veľa času. S každou to bolo presne o tom istom. Väčšina chlapov sa im pchala do zadku a páčili sa im bez toho, aby ich bližšie spoznali. Nečudujem sa im. Všetky boli krásne a inteligentné. Jednoducho baby, za ktorými sa chlapi vonku bežne otáčajú.

Ani jednu z nich nebavilo, že chlapi, ktorých by chceli, len kalkulujú a chcú maximálne sex. Keď však príde na lámanie chleba a niečo by z toho malo byť, zrazu ich niet. Čím sa stal pre chlapov sex dostupnejší, tým bolo ťažšie dostať ich do vzťahu. Nechceli sa viazať. Keď “nedali” ony, dala im iná. Lenže aj ony občas potrebovali sex.

POMÓC! HĽADÁM SCHOPNÉHO CHLAPA

Toto bolo v roku 2011. Myslíš, že dnes je to inak? Omyl. Dnes je to s chlapmi ešte horšie. Na jednej strane sú muži, ktorí majú s chlapom spoločné maximálne tak pohlavie. Sú to tí milí, dobrí a poslušní chlapci, ktorí sa zaľúbia do každej, ktorá sa na nich usmeje. Vypisujú jej, vyvolávajú a okamžite prejavujú svoj záujem, niektorí rovno aj city a potom len počúvajú: „Mám ťa rada iba ako kamaráta.”

Vtierajú sa ženám do priazne, zahŕňajú ich plytkými komplimentmi a tlačia na pílu. Vráti sa im nezáujem či ignorácia? To pre nich nie je žiadna prekážka. „Za všetko môžu ženy! Chcú len bohatých a krásnych chlapov. Nie som pre ne dosť dobrý. Ja nemám na ženy šťastie :(“, ospravedlňujú svoju neschopnosť a neuvedomujú si, že chyba je niekde inde. Týchto chlapov volám včely. Raz si pichnú a sú hotoví.

Na druhej strane sú tu baliči. Idú po každej, ktorá má prsia a hýbe sa. Nemajú žiadne kritériá. Nedá číslo? Dovidenia. Nechce sex? Ďalšia. Chce vzťah? Nohy na plecia a kade ľahšie! Pre týchto chlapov sa ženy stali len nejakou vecou, objektom, ktorý si môžu kúpiť, použiť a odhodiť. Hľadajú najlepšiu frázu na oslovenie či najefektívnejšiu techniku, ako ich zbaliť a dostať do postele. Pre nich je to len hra. Prečo to robia? Niektorí z týchto chlapov sú bývalé včely a teraz si kompenzujú, že v minulosti mali nedostatok žien. Vracajú im všetku bolesť, ktorú zažívali. Ďalší - v minulosti ich ženy sklamali či podviedli, a tak im to teraz oplácajú, aby vyrovnali skóre. Niektorí vedome, iní nevedome.

JE TO NAOZAJ TAK ZLÉ?

Je to naozaj až tak zlé a stratené? Možno. Záleží to od každého z nás. Áno, je tu akútny nedostatok schopných a zaujímavých chlapov. Existujú, no sú extrémne vzácni a žiadaní. Je ich ako šafranu, ale to je skvelá správa! Skvelá - pre TEBA.

Vieš, čo to pre teba znamená? Ženy idú po takomto chlapovi ako pes po údenom. Chlap, ktorý je vyrovnaný, sebavedomý, príťažlivý, hodnotný, chlap, ktorý si nemusí nič kompenzovať, dokazovať, nepotrebuje ženy k svojmu šťastiu, je pre ženy ako MAGNET. Takémuto chlapovi ženy samé nadbiehajú. Každá robí všetko pre to, aby si vybral práve ju, aby venoval kúsok svojej pozornosti práve jej a iné si nevšímal. Pre jeho priazeň je schopná spraviť čokoľvek. Naozaj čokoľvek.

Na jedného takéhoto chlapa pripadajú desiatky krásnych, úžasných a skvelých žien. To znamená, že si môže vyberať. Samozrejme si vyberie tú najlepšiu z nich. Páčilo by sa ti byť jedným z chlapov, ktorý si môže vyberať? Čo ak by som ti povedal, že to nie je nič nereálne? Ale nepredbiehajme…

SMUTNÁ SPRÁVA

Vieš, čo je na tom všetkom najsmutnejšie? To, že väčšina chlapov, hoci sa môžu stať skutočným MAGNETOM na ženy, sa ním nikdy nestane. Môžem za to azda ja? Alebo ženy? Môže za to naša ľudská prirodzenosť. Hľadáme to, čo je ľahké a rýchle. To máš ako v reklamách na chudnutie. Budú ti ponúkať zázračné pilulky, vďaka ktorým schudneš desať kilogramov za dva týždne bez cvičenia, námahy a úpravy stravy. No nekúp to!

Presne takto je to aj s chlapmi, ktorí chcú získať ženu. Snažia sa nájsť nejaké triky, ako ženy ľahko oblbnú a dostanú do postele. Triky, na ktoré im naletia. Hľadajú zaručené frázy či vety, ktorými ich môžu osloviť, a ony budú na sto percent reagovať pozitívne a so záujmom. Ale makať na sebe? Dlhodobo? Zapotiť sa pri tom? PCHE! Načo? Veď čítali článok, že stačí robiť toto a “zbalia každú”.

Potom sa čudujú, že to u nich nefunguje. Ženy predsa nie sú blbé a ich správanie priehľadné. Nesadnú im len tak na lep a chlapi sa potom sťažujú: „To je blbosť, ja som vedel, že ženy sú len na peniaze a zaujíma ich len výzor. Nemám šancu.” Nakoniec sú na tom ešte horšie ako predtým. Chlapi akosi prestali byť ochotní pracovať v prvom rade na sebe a na svojom živote. Radšej to budú skúšať stále rovnako a hľadať lacné skratky. Chcú ženy zbaliť, a tak sa im pchajú do zadku, tlačia na pílu, až príliš prejavujú záujem a na nič iné celý deň nemyslia. Chcú všetko a najlepšie HNEĎ. Inak to pre nich nemá zmysel. Mojim cieľom nie je naučiť ťa zbaliť každú či ako sa cez noc stať príťažlivým. To odo mňa nečakaj. Radšej ti poviem pravdu.

OČIVIDNE TO POTREBUJEŠ ROBIŤ INAK

Počul si už niekedy o tom, aby si nerobil to, čo robí väčšina? Vieš prečo? Pretože budeš mať podobné výsledky ako má tá väčšina. Tu to platí dvojnásobne. Dúfam, že už chápeš, že “baliť baby” a sústrediť sa na ne nefunguje. Učenie sa rôznych fintičiek alebo techník ti ženy neprinesie. Áno, možno na to zbalíš jednu či dve, no ony ťa skôr či neskôr prekuknú. Budú z teba cítiť, že na ne len niečo skúšaš a že to nie si ty.

Bude potrebné zdvihnúť zadok, ženy dať bokom a začať pracovať na sebe, na každej oblasti svojho života. Staneš sa pre ženy príťažlivý tým, aký si, nie tým, že na ne niečo skúšaš. Nebude to o tom, aby si zbalil konkrétnu ženu (tú jednu, ktorá je pre teba iná ako ostatné). Zameriame sa na to, aby si bol príťažlivý pre takmer každú ženu, s ktorou prídeš do kontaktu. Táto kniha totiž nie je o ženách. Je o TEBE.

Chlapi, ktorí sa tešia najväčšej pozornosti a záujmu zo strany žien, sa paradoxne o ženy nezaujímajú. Nie tak, že by ich postavili na piedestál, kľakli si k ich nohám a začali ich uctievať ako jedinú modlu a podriaďovali im celé svoje bytie. U žien vyhrávajú tí, ktorí ich nepotrebujú. Tí, ktorí sú spokojní aj bez nich. Tí, ktorí pracujú na sebe a na všetkých oblastiach svojho života, na biznise, kariére, zdraví, rodine či koníčkoch.

Na druhej strane sú tí, ktorí sa snažia ženy silou mocou baliť. Naháňajú ich a obťažujú, kupujú im darčeky, aby si ich vôbec všimli. Ženu potrebujú do vzťahu len preto, aby v sebe zaplátali prázdnotu, samotu a na chvíľu zakryli svoju nespokojnosť so svojím životom. Takíto chlapi si nájdu ženu len veľmi, veľmi ťažko, ak vôbec.

Keď som natrafil na Mišove videá a články, bol som voči tomu skeptický ako väčšina, ktorí začnú spájať Michala s rôznymi pochybnými PUA zdrojmi. Teraz sa vraciam z Prahy vlakom domov. Bol som 1.krát na stretnutí s 30 ročnou ženou (ja mám 20), vyspelou, vysokou, krásnou a sebestačnou s vlastným úspešným biznisom, s ktorou som mal úžasný sex a hneď po noci strávenej u nej mi napísala zamilovanú smsku. - Tarek

AKO SOM NA TO VŠETKO PRIŠIEL?

Pýtaš sa, ako toto všetko viem? Skvelá otázka. K niečomu sa ti priznám. Sám som bol kedysi tou včelou. Naháňal som sa za ženami a myslel som si, že keď konečne nejakú zbalím, budem šťastný a spokojný. Prd. Pôsobil som na ne zúfalo a tlačil som na pílu. Všetko, čo som ti doteraz opisoval, som sám zažil. Množstvo vecí, ktoré som pri ženách robil, mi nefungovalo. Čuduješ sa mi? Veď som počúval moju mamu, ktorá mi hovorila, aký by som mal byť… Sledoval som mužské a ženské magazíny, ktoré ma tiež formovali. A do toho tie hollywoodske filmy… Žene predsa stačí povedať, čo k nej cítiš a ona ti rovno skočí na kolík, no nie?

Neustále som ženám vypisoval, volal som ich von a sústredil som sa vždy iba na jednu. Donekonečna sme kávičkovali, stretávali sa a nie a nie sa dopracovať k bozku. Akonáhle som niečo naznačil a chcel som s ňou riešiť viac, vždy som si vypočul: „Vieš, mám ťa rada, ale len ako kamaráta. Ja si momentálne nikoho nehľadám, prepáč. Nechcem pokaziť náš skvelý vzťah. Možno časom, ale teraz to tak necítim.” Najviac ma dokázali zaklincovať, keď mi povedali, že som pre ne moc dobrý. To sadlo ako „riť na šerbeľ“.

Dlhú dobu som to nechápal. Stále ten istý výsledok. Kamarát, nič viac. Po všetkých tých rokoch odmietnutí, neúspechov a mokrého ramena od ženského vyplakávania, som v tom postupne nachádzal akýsi vzorec. Zistil som, kde je pes zakopaný. Začal som analyzovať svoje správanie a to, k akým výsledkom to vždy viedlo. Povedal som jej, čo k nej cítim a ona mi dala košom. Aha! Asi by som jej to nemal hovoriť. Neustále som im písal prvý. Volal som ich von a všetko som za ne platil. A ony sa o mňa aj tak nezaujímali? AHA! Toto teda nefunguje. Asi by som to mal prestať robiť.

STAČÍ ROBIŤ VECI INAK

Za všetky roky, čo som komunikoval s tisíckami žien a s vyše stopäťdesiatimi som bol aj na stretnutí, som postupne prestal robiť veci, ktoré mi nefungovali a začal som robiť takmer vždy presný opak. Nepísal som im po stretnutí, že im ďakujem, že sa mi to páčilo a že si to rád znovu zopakujem. Prestal som to robiť a zrazu mi ženy začali písať samé. Taká drobnosť! Neboli zvyknuté na to, že by im chlap nenapísal, takže im začalo chodiť hlavou: „Nepáčim sa mu? Spravila som niečo zle, že sa mi neozýva?” a už mali chrobáka v hlave a ja som im neschádzal z mysle.

Keď som robil to, čo robila väčšina chlapov, mal som presne také isté výsledky, aké mali títo chlapi. Teda žiadne. Nezostávalo mi nič iné, iba opäť hrať počítačové hry, prípadne sedieť sám a sledovať porno so servítkou v ruke. Akonáhle som však začal robiť veci inak, zmenil sa aj prístup žien ku mne a ich reakcie. Prišli prvé bozky, namotávky, sex. Zrazu nebolo vôbec ťažké zaujať ženy a udržať si ich pozornosť. Stačilo len robiť veci INAK. Zázračne som neopeknel ani nezbohatol. Iba som zmenil svoj postoj, myslenie a správanie.

Pozri, nevymyslel som koleso, ani som neobjavil svätý grál. Len som pochopil to, čo pochopili už milióny chlapov na celom svete. Skôr či neskôr by si na to prišiel aj ty. Vôbec to nie je o ženách a o tom, ako ich získať či zbaliť. V prvom rade sa ty potrebuješ stať pre ženy zaujímavým a príťažlivým. Potom už nikdy nebudeš mať o ženy núdzu. Pochopil som to trochu neskôr, ale predsa. A teraz je rad na tebe.

KAPITOLA DRUHÁ

Z VČELY MAGNET NA ŽENY

-

„Sila neprichádza z víťazenia. Vaše trápenia rozvíjajú vašu silu. Keď si prejdete ťažkými obdobiami a rozhodnete sa nevzdať, to je sila.”

Arnold Schwarzenegger

ISBN 978-80-972296-2-7

Vytvorenie elektronickej verzie Dibuk, s. r. o., 2017

Vytvorené prostredníctvom Publico.sk

Table of Contents

POĎAKOVANIE

PREDSLOV K DRUHÉMU VYDANIU

AKO SI ODNESIEŠ Z TEJTO KNIHY MAXIMUM

CARNEGIEHO METÓDA V PIATICH KROKOCH

Úvod

A V TOM SA SVET ZMENIL

NEVYMRIEME!

POCHOPIL SOM, ŽE VŠETKO SA DÁ NAUČIŤ

ŠTYRI STUPNE SPÔSOBILOSTI

O ČOM TÁTO KNIHA JE (A O ČOM NIE JE)

ČO ŤA ČAKÁ?

1. NOVÝ PRÍSTUP

POMÓC! HĽADÁM SCHOPNÉHO CHLAPA

JE TO NAOZAJ TAK ZLÉ?

SMUTNÁ SPRÁVA

OČIVIDNE TO POTREBUJEŠ ROBIŤ INAK

AKO SOM NA TO VŠETKO PRIŠIEL?

STAČÍ ROBIŤ VECI INAK

2. Z VČELY MAGNET NA ŽENY

3. SYSTÉM A STRATÉGIA

4. PREŽIŤ A ROZMNOŽIŤ SA

5. SYSTÉM HODNOTY

6. ČIERNO-BIELA PRÍŤAŽLIVOSŤ

7. ŠŤASTNÝ NEZADANÝ

8. PREPROGRAMUJ SVOJU HLAVU

9. ZDRAVÉ SEBAVEDOMIE

10. MILENEC, PRIATEĽ, KAMARÁT ČI ÚCHYL?

11. PRINCÍP PRÍŤAŽLIVOSTI 80/20

12. ZLÝ CHLAPEC

13. TAKTIKA NEZÁUJMU

14. PRAVIDLO PIATICH

15. PRINCÍP PRESELEKCIE

16. EMOCIONÁLNY KOLOTOČ

17. METÓDA DAJ A VEZMI

18. NEPREDVÍDATEĽNOSŤ A NEISTOTA

ZÁVER A ZHRNUTIE